สวัสดีค่ะ ดิฉันสังเกตตัวเองมาได้ 2-3 วันแล้วค่ะ จะพบเมือกใสๆอยู่บริเวณช่องคลอด แต่จะรู้ตัวตอนเข้าทำภาระกิจในห้องน้ำ ช่วงนี้เป็นช่วงประจำเดือนใกล้จะมา และไม่ได้มีเพศสัมพันธุ์กับแฟนมา 3-4 วันแล้ว แต่ปกติก่อนประจำเดือนจะมาไม่เคยพบว่ามีเมือกใสๆเลยค่ะ แบบนี้อาจจะท้องไหมคะ (ไม่ได้ป้องกันตอนมีเพศสัมพันธุ์ค่ะ)
สวัสดีค่ะ การมีเมือกใสๆไหลออกจากช่องคลอดดังกล่าวมานั้น ไม่ได้เป็นอาการที่จำเพาะเจาะจงใดๆต่อการตั้งครรภ์ค่ะ เมือกใสๆนี้อาจจะเป็นตกขาวหรือน้ำหล่อลื่นที่ร่างกายสร้างขึ้นมาเคลือบที่ช่องคลอดตามปกติ หากไม่ได้มีสีผิดไปจากสีขาว มีกลิ่นเหม็น หรือคัน/ระคายเคืองช่องคลอด น่าจะไม่ใช่ความผิดปกติอะไรแต่อย่างไรก็ตามหากมีเมือกใสออกมามากผิดปกติ มีสีผิดไปจากสีขาว คันมาก ปัสสาวะแสบขัดควรไปพบแพทย สาเหตุอาจจะเกี่ยวกับการมีการติดเชื้อที่ช่องคลอดหรือปากมดลูกได้ ส่วนเรื่องประจำเดือนนั้น หากมาช้ากว่า 35 วันจากครั้งก่อน ร่วมกับมีประวัติการมีเพศสัมพันธ์ไม่ป้องกัน อาจซื้อชุดตรวจครรภ์ทางปัสสาวะมายืนยันเองเบื้องต้น ให้ผลบวกได้ตั้งแต่ 10-14 วันหลังปฏิสนธิค่ะ